# tapout
## Brezhoneg
### Etimologiezh

    Diwar tap hag -out.

### Verb

tapout /ˈtapːut/ verb kreñv eeun (displegadur); adstumm: tapañ; tapet.
* Tapout traoù:
** Tapout a ra Yann eun horz da bilat lann, ha darc’hao ! war gein an diaoul. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 119.)
** Ha me o tapout ma botoù em dorn ha da garzhañ fonnusañ ma c’hallen. — (Jules Gros, Le trésor du breton parlé Deuxième Partie, 1970, p. 163.)
** Tap kafe da-unan peogwir n'am eus ket ar skiant da reiñ dit. — (Jules Gros, Le trésor du breton parlé Deuxième Partie, 1970, p. 472.)
** Tapout a ra neuze eur skod-tan hag e plant anezañ, en e lagad d’an diaoul. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 138.)
* Tapout tud, bugale: kemer anezhe.
** Tap ar paotr bihan war da varlenn. — (Jules Gros, Le trésor du breton parlé Deuxième Partie, 1970, p. 32.)
** Neuze Herve a dapas eur skaon, Matilin a grapas warni, hag a zistagas ar penn-baz. — (Erwan ar Moal, Pipi Gonto, Kemper, 1925, p. 105.)
* Tapout un dra en ul lec'h: kemer, lakaat
** Ar vamm a dap penn he mab war he daoulin hag em laka da glask laou dezhañ. — (Fañch an Uhel, Kontadennoù ar Bobl/5, Al Liamm, 1994, p. 121.)
* Tapout un den : kregiñ ennañ
** Hag eñ o tapout ar verc’h hag o pokat dezhi ivez — (Fañch an Uhel, Kontadennoù ar Bobl/2, Al Liamm, 1985, p. 22.)
* Tapout un den evel prizoniad (gant ar polis pe ar justis peurvuiañ)
** Tapet e voe koulskoude, ha kaset d'ar prizon, da Bontrev, hag e voe barnet da vezañ krouget ha devet, ha gwentet e ludu gant an avel. — (Fañch an Uhel, Kontadennoù ar Bobl/3, Al Liamm, 1988, p. 216.)
** - Arsa, kont d'in 'ta reiz, mar gouiez, perak eo bet tapet ar c'hloareg-ze ? — (Erwan ar Moal, Pipi Gonto, Kemper, 1925, p. 166.)
** Ar gevnidenn a dapas ar roñfl en he gwiad dir. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 37.)
* Tapout krog en un dra, en un den : kregiñ en un den
* tapout un den oc'h ober un dra bennak
* Tapout loened, pesked (chaseal, pesketa).
** O vont e tapas ur glujar, hag he degasas gantañ. — (Fañch an Uhel, Kontadennoù ar Bobl/3, Al Liamm, 1988, p. 31.)
** Krog e oar da dapout toulladoù brizhilli. — (Jules Gros, Le trésor du breton parlé Première Partie, 1966, p. 84.)
** Un dra bennak ho peus tapet? -Ya-vat, ur pezh silienn am eus tapet. — (Jules Gros, Le trésor du breton parlé Deuxième Partie, 1970, p. 510.)
** Dont a ray an traoù da vat ganez mar gouzout tapout laboused — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 199.)
** Dont a ra a-benn da dapout an evnig. — (Fañch an Uhel, Kontadennoù ar Bobl/3, Al Liamm, 1988, p. 137.)
** Deh am-oa tapet eur zillïenn keit-mañ. — (Jules Gros, Le trésor du breton parlé Première Partie, 1966, p. 28.)
* Tapout un dra eus ul lec'h bennak:
** Tennañ a reas e yalc'h eus e c'hodell gleiz hag ur pezh pevar real a dapas anezhi. — (Jakez Konan, Lannevern e kañv ha danevelloù all, Al Liamm, 1980, p. 19.)
* Tapout un dra da unan bennak : kemer un dra d'en reiñ da unan bennak:
    Tap din ul lien. — (Jules Gros, Le trésor du breton parlé Deuxième Partie, 1970, p. 317.)
* Tapout un dra gant unan bennak : kemer un dra (bazh, fuzuilh) da skeiñ gant unan bennak:
* Tapout un dra da ober udb:
** Tap ur bod balan da reiñ da hennezh. — (Jules Gros, Le trésor du breton parlé Deuxième Partie, 1970, p. 54.)
** Tap din ar gaoter vihan da boazhat patatez; — (Jules Gros, Le trésor du breton parlé Deuxième Partie, 1970, p. 233.)
* Tapout un den war an tomm
* Tapout ur c'hleñved bennak (ar sifern, hag all)
** Pipi en deus tapet ur gwall gleñved. — (Jules Gros, Le trésor du breton parlé Deuxième Partie, 1970, p. 510.)
** Me a dap ar zifern dioustu evel ma'h an el-leh ma vez tomm. — (Jules Gros, Le trésor du breton parlé Deuxième Partie, 1970, p. 510.)
** Abaoe ma'm eus tapet an arwez-dour. — (Jules Gros, Le trésor du breton parlé Deuxième Partie, 1970, p. 510.)
** Na chomit ket aze, peotramant e tapot ar sifern. — (Jules Gros, Le trésor du breton parlé Troisième Partie, 1974, p. 158, 166.)
* Tapout riv
* Tapout e varv, e skas : tapout riv.
* Tapout un taol, un tenn : bezañ tizhet gant un taol, un tenn.
** An hini a gignfe kroc’hen an aotrou a dapfe kerkent pemp tenn pistolenn en e empenn — (Ivon Krog, Eur Zac'had Marvailhou, Buhez Breiz, Kemper, 1924, p. 34.)
** Kerlaban. — Boulc'hurun, ar c'henta a welin o c'hoarzin a dapo eun taol dourn diwar e fri ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 7.)
* Tapout an heol: tapout un taol heol.
** Me am eus tapet an heol div wech. — (Jules Gros, Le trésor du breton parlé Deuxième Partie, 1970, p. 510.)
* Tapout ul lamm: kaout ul lamm.
** Rak keit ma oa-hi o tañsal he deus tapet ul lamm. Kanaouenn "Ar c'hozh paotr yaouank kozh".
* Tapout kroz, trouz, e begement: klevout kroz, trouz, klevout e begement.
* Tapout ur prosez: kaout ur prosez
** [...] ma voe darbet da Laouig, en deiz all, tapa eur prosez diwar goust e sivienn. — (Tad Medar, Diwar c'hoarzin..., Ar Vuhez Kristen, Rosko, 1945, p. 168.)
* Tapout un den e ger:
* Tapout an tren, ar vag (da veajiñ) : mont gant an tren, ar vag;
* Tapout un hent : mont drezañ
** Me a oa deuet dre ar wenodenn da dapout an hent kozh. — (Jules Gros, Le trésor du breton parlé Deuxième Partie, 1970, p. 510.)
* Tapout ul lec'h: erruout eno
** Dre hent Plouillio aze ne vezer ket pell o tapoud Tredrez. — (Jules Gros, Le trésor du breton parlé Deuxième Partie, 1970, p. 510.)
** ... evit tapout Pariz, dre an hent-houarn, ec’h eo traoalc’h nao pe deg heur. MBJ
** Ni a dro ’trezek ar zav-heol evit tapout Marseilh dre an hent-houarn. — (MBJ, p. 9.)
* Tapout un oad : tizhout un oad.
* gloazañ (ul lodenn eus ar c'horf)
** Pier en devoa tapet e vrec'h dec'h pa oa du-mañ o tornañ. — (Jules Gros, Le trésor du breton parlé Deuxième Partie, 1970, p. 511.)
* degas
** Tap baraz ar porc'hell amañ — (Jules Gros, Le trésor du breton parlé Deuxième Partie, 1970, p. 510.)
* A verk ur vent. Tapout (da un den) betek un dra bennak.
** E-touez ar geot-se, a dape dezhe betek o c’hof, e oa div vuoc’h — (Fañch an Uhel, Kontadennoù ar Bobl/1, Al Liamm, 1984, p. 285.)
** Ar re-se a dape betek e zivgazel. — (Jules Gros, Le trésor du breton parlé Deuxième Partie, 1970, p. 510.)
* Tapout ober un dra: dont a-benn d'e ober

#### Gerioù heñvelster

* kregiñ (en un dra)

#### Troioù-lavar

* tapout ur c'hleñved
* tapout e gerc'h
* tapout e varv
* tapout krog
* tapout peg
* tapout un oad
* tapout div c'had gant un tenn : lazhañ div voualc'h gant ur maen.

#### Krennlavaroù

* Gwell eo ur c'had tapet evit div o redek. — (Jules Gros, Le trésor du breton parlé Troisième Partie, 1974, p. 304.)
    Ar bed zo e krap
    An neb a dap a dap
    An neb na dap ket a skrap. — (Jules Gros, Le trésor du breton parlé Troisième Partie, 1974, p. 304.)

#### Gerioù heñvelster

* pakañ

#### Deveradoù

* tapadenn
* tapet
* gwalldapout
* en em dapout

#### Troidigezhioù

* esperanteg : kapti
* galleg : attraper ; atteindre (qqc, un âge)
* saozneg : catch